open-index/open-wikipedia-markdown huggingface dataset:
অন্তরা মালী

**অন্তরা মালী** (জন্ম ২০ অক্টোবর ১৯৭৫) একজন ভারতীয় অভিনেত্রী, পরিচালক, চিত্রনাট্যকার, যিনি মূলত বলিউডের ছবিতে কাজ করেন এবং একটি মালায়ালাম এবং তেলুগু ছবিতেও অভিনয় করেছেন।
## ব্যক্তিগত জীবন
অন্তরা মালী ১৯৭৫ সালের ২০ অক্টোবর মুম্বাইয়ে জন্মগ্রহণ করেছিলেন, একজন প্রখ্যাত ভারতীয় ফটোগ্রাফার জগদীশ মালির সন্তান হিসেবে। তিনি ১২ জুন ২০০৯ সাল থেকে জিকিউ ম্যাগাজিনের সম্পাদক চে কুরিয়েনের সাথে বিবাহবন্ধনে আবদ্ধ হয়েছেন।

মালীর বাবার ডায়াবেটিস এবং অন্যান্য অসুস্থতার ইতিহাস ছিল। রাস্তায় তাকে দিশেহারা হওয়ার কথা জানার পরে যোগাযোগ করা হয়েছিল, অন্তরা মালি দাবি করেছিলেন যে খুব শীঘ্রই তিনি মা হওয়ার কারণ তিনি তার পিতামাতার দায়িত্ব নেওয়ার মতো অবস্থানে নেই।

মালী মুম্বাইয়ের ব্রাচ ক্যান্ডি হাসপাতালে ১ মে ২০১২ তে একটি বাচ্চা মেয়েকে জন্ম দিয়েছিল এবং তার ব্যক্তিগত জীবন জনসমক্ষে প্রকাশ করতে অস্বীকার করেন।
## কর্মজীবন
মালী ১৯৯৮ সালে *ডুন্ডতে রেহ জাওগে* ছবিতে অভিনয়ের সূচনা করেছিলেন। ছবিটি অবশ্য ব্যর্থ হয়েছিলো। পরের বছর মুক্তি পেয়েছিল রাম গোপাল বর্মা পরিচালিত তাঁর *[[প্রেম কথা]]* চলচ্চিত্রটি। এরপরে, বর্মা মালীর ঘন ঘন সহযোগী হয়ে ওঠেন তাঁর বেশ কয়েকটি ছবিতে যেমন *[[মস্ত (চলচ্চিত্র)|মস্ত]]* (১৯৯৯), *[[রোড (চলচ্চিত্র)|রোড]]* (২০০২), *[[কোম্পানি (২০০২-এর চলচ্চিত্র)|কোম্পানি]]* (২০০২) এবং *[[ডরনা মানা হ্যায়]]* (২০০৩) তে অভিনয় করেছিলেন যদিও মালির অভিনয়গুলি সমালোচকদের দ্বারা প্রশংসিত হয়েছিল, তবে তাদের বেশিরভাগই বক্স অফিসে ভালো করতে পারেনি। মালী মাধুরী দীক্ষিত অনুপ্রাণিত এক অভিনেত্রীরূপে ২০০৩ সালের চলচ্চিত্র "ম্যাঁয় মাধুরী দীক্ষিত বননা চাহতি হুঁ" মাধুরীর প্রতি শ্রদ্ধা জানালেন। তিনি "কোম্পানি" চলচ্চিত্রতে পার্শ্ব ভূমিকার জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন পেয়েছিলেন।

২০০৫ সালে তার শেষ ছবি *[[মিস্টার ইয়া মিস]]* (যা তিনি লিখেছিলেন ও পরিচালনাও করেছিলেন) খারাপ ও সমালোচিতভাবে প্যান হওয়ার পরে তিনি তার অভিনয় জীবন বন্ধ করে দিয়েছিলেন।

২০১০ সালে, তিনি ... এবং একবার আবার অমল পালেকর পরিচালিত এবং এর পর থেকে আবারও চলচ্চিত্রে সক্রিয় হয়নি।

## তথ্যসূত্র

## বহিঃসংযোগ
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
যুক্তরাষ্ট্রের মসজিদের তালিকা

এই নিবন্ধটি মার্কিন যুক্তরাষ্ট্রের উলেখ্যযোগ্য মসজিদ ও ইসলামিক সেন্টারের **তালিকা** সম্পর্কিত।

## যুক্তরাষ্ট্রের মসজিদের ইতিহাস
একটি মসজিদ (আরবি ভাষায় মসজিদ নামে পরিচিত) হচ্ছে এমন একটি স্থান যেখানে মুসলমানরা মক্কার দিকে ফিরে প্রার্থনা করেন, এটি কোনও ভবন হতে হবে এর কোন বাধ্যবাধকতা নেই। এর অর্থ হিসাবে, মার্কিন যুক্তরাষ্ট্রে ১৭৩১ বা তারও আগে মসজিদ ছিল। জব বেন সলোমন (১৭০১–৭৩), একজন আফ্রিকান-আমেরিকান মুসলিম যাকে দাসত্বের জন্য অপহরণ করা হয়েছিল, তাঁর দাসের বিবরণী স্মারকে ম্যারিল্যান্ডের কেন্ট আইল্যান্ডের বনে দাসদের প্রার্থনা করার কথা উল্লেখ করেছেন, যেখানে তাকে ১৭৩১–৩৩ সময়ে নেওয়া হয়েছিল।
কিছু সূত্র দাবি করেছে যে সম্ভবত প্রথম মার্কিন মসজিদটি মাইনের বিল্ডফোর্ডে স্থাপন করা হয়েছিল, যা ১৯১৫ সালে আলবেনীয় মুসলমানদের দ্বারা নির্মাণ করা হয়েছিল। একটি মুসলিম কবরস্থান এখনও আছে, যা ১৯৯৬ সালে সেখানে ছিল।
যাহোক, প্রথম নির্মিত মসজিদটি সম্ভবত ১৯২১ সালে মিশিগানের ডেট্রয়েটের হাইল্যান্ড পার্কে অবস্থিত। এই মসজিদটি বিখ্যাত হিল্যান্ড পার্ক ফোর্ড প্লান্টের নিকটে অবস্থিত, যেখানে সুন্নি, শিয়া ও আহমদী মুসলমানরা একত্রে নামাজ আদায় করতো। রিয়েল এস্টেট মুহাম্ময়াদ করুবের অর্থায়নে এই মসজিদটি তৈরি করা হয়েছিল।

মার্কিন যুক্তরাষ্ট্রের প্রাচীনতম স্থায়ী মসজিদটি হচ্ছে আল–সাদিক মসজিদ, যেটি ১৯২২ সালে শিকাগোর ব্রোঞ্জভিল এলকায় নির্মাণ করা হয়েছিল। অনেকেই মনে করেন প্রথম "উদ্দেশ্যমূলকভাবে নির্মিত" মসজিদ হচ্ছে আমেরিকার মাদার মসজিদ; যা ১৯৩৪ সালে আইওয়ার সিডার র‍্যাপিডসে নির্মাণ করা হয়েছিল।

এটি অনুমান করা হয় যে ১৯৭০ সালে মার্কিন যুক্তরাষ্ট্রে প্রায় শতাধিক মসজিদ ছিল, তবে তৎকালীন মার্কিন যুক্তরাষ্ট্রে দশ লক্ষেরও বেশি মুসলমানের অভিবাসন হওয়ার ফলে পরবর্তীতে আরও শতাধিক মসজিদ নির্মাণ করা হয়েছিল। ২০০০ সালের মধ্যে মার্কিন যুক্তরাষ্ট্রের ১,২০৯টি মসজিদ ছিল, যা ২০১০ সালে ৭৪% বৃদ্ধি পেয়ে ২,১০২-এ দাঁড়িয়েছে।

## উল্লেখযোগ্য মসজিদের তালিকা

;দল 

## আরও দেখুন
* মসজিদের তালিকা
* আমেরিকার মসজিদসমূহের তালিকা

## তথ্যসূত্র

বিষয়শ্রেণী:ইসলামি ভবন
বিষয়শ্রেণী:ইসলামি স্থাপত্য
বিষয়শ্রেণী:দেশ অনুযায়ী মসজিদ
বিষয়শ্রেণী:আমেরিকার মসজিদ
বিষয়শ্রেণী:মসজিদের তালিকা
বিষয়শ্রেণী:যুক্তরাষ্ট্রের মসজিদ
জাফর সরফরাজ

**জাফর সরফরাজ** (; ৩০ অক্টোবর ১৯৬৯ &ndash; ১৩ এপ্রিল ২০২০) ছিলেন একজন পাকিস্তানি ক্রিকেটার। তিনি পেশাওয়ার ক্রিকেট দলের হয়ে ১৯৮৮ থেকে ১৯৯২ সাল পর্যন্ত মোট পনেরোটি প্রথম শ্রেণির এবং ছয়টি লিস্ট এ ম্যাচ খেলেছিলেন। তিনি বাঁ-হাতি ব্যাটসম্যান ছিলেন ও স্লো লেফট আর্ম স্পিন বল করতেন।

১৯৯৪ সালে তিনি প্রতিযোগিতামূলক ক্রিকেট থেকে অবসর গ্রহণ করেন। অবসর গ্রহণের পর তিনি প্রশিক্ষক হন এবং পেশোয়ার অনূর্ধ্ব-১৯ ক্রিকেট দলের সাথে জড়িত হন।  তিনি ন্যাশনাল ব্যাঙ্ক অফ পাকিস্তানের হয়েও কাজ করেছেন।

২০২০ সালের এপ্রিলে, তিনি কোভিড-১৯-এ আক্রান্ত হয়ে পাকিস্থানের পেশওয়ারে মারা যান। তিনিই প্রথম পেশাদার ক্রিকেটার যিনি পাকিস্তানে করোনাভাইরাসের বৈশ্বিক মহামারি থেকে মারা যান।

## তথ্যসূত্র

## বহিঃসংযোগ
* 

বিষয়শ্রেণী:১৯৬৯-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:পেশাওয়ার থেকে আগত ক্রিকেটার
বিষয়শ্রেণী:পেশাওয়ারের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:২০২০ পাকিস্তানে করোনাভাইরাসের বৈশ্বিক মহামারি থেকে মৃত্যু
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
কুরুথিপুনাল

**কুরুথিপুনাল** () হচ্ছে ১৯৯৫ সালে মুক্তিপ্রাপ্ত একটি তামিল সহিংসতাবাদী চলচ্চিত্র। পি. সি. শ্রীরামের পরিচালনায় চলচ্চিত্রটিতে কমল হাসন, গৌতমী এবং অর্জুন সারজা অভিনয় করেছিলেন, এছাড়াও ছিলেন নছর এবং গীতা। চলচ্চিত্রটির চিত্রনাট্য অভিনেতা কমল হাসনের লেখা। চলচ্চিত্রটির আবহ সঙ্গীত পরিচালনা করেছিলেন মহেশ মহাদেব (চলচ্চিত্রটিতে কোনো গান ছিলোনা)। এই চলচ্চিত্রটি ছিলো হিন্দি চলচ্চিত্র *দ্রোহকাল*-এর পুনঃনির্মাণ, দ্রোহকাল পরিচালনা করেছিলেন গোবিন্দ নিহালানি যিনি এই তামিল চলচ্চিত্রটির কাহিনী লিখেছিলেন। এই তামিল চলচ্চিত্রটি ১৯৯৬ সালে হায়দ্রাবাদে তেলুগু ভাষায় অনুবাদ করে "দ্রোহী" নামে মুক্তি দেওয়া হয়েছিলো। এই তামিল চলচ্চিত্রটি সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদনে গেলেও কোনো ধনাত্মকতা দেখাতে পারেনি।
## অভিনয়ে
*কমল হাসন - আদি নারায়ণ আইপিএস
*অর্জুন সারজা - আব্বাস আইপিএস
*নছর - বদরী
*গৌতমী - সুমিত্রা
*গীতা - জীনাত
*কে. বিশ্বনাথ - শ্রীনিবাস
*বিক্রম - নরসিংহ (চরিত্রটির কণ্ঠ প্রদান)
## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯৫-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:ভারতে সন্ত্রাসবাদ সম্পর্কে চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:হিন্দি চলচ্চিত্রের তেলুগু পুনর্নির্মাণ
বিষয়শ্রেণী:১৯৯০-এর দশকের তেলুগু ভাষার চলচ্চিত্র
বিষয়শ্রেণী:তামিলনাড়ু পুলিশের কাল্পনিক চিত্রায়ণ
বিষয়শ্রেণী:ভারতীয় গুপ্তচর রোমাঞ্চকর চলচ্চিত্র
গাংনী পৌরসভা

**গাংনী পৌরসভা** বাংলাদেশের খুলনা বিভাগের মেহেরপুর জেলার গাংনী উপজেলার অন্তর্গত 'খ' শ্রেণির একটি পৌরসভা।

## অবস্থান ও সীমানা
গাংনী পৌরসভা মেহেরপুর জেলাধীন গাংনী উপজেলার একটি পৌর শহর। গাংনী শহর একটি প্রাচীনতম বাণিজ্যিক কেন্দ্র। গত ২১/০৬/২০০১ তারিখে সাহারবাটী ইউনিয়ন, ধাখোলা ইউনিয়ন ও গাংনী ইউনিয়নের কিছু অংশ নিয়ে পৌরসভা নামকরণ হয়। ৩টি মৌজা ‍ও ১০ মৌজা ম্যাপে ১৭.১২ বঃকিঃ আয়তন নিয়ে পৌরসভা গঠিত হয়। উত্তর-পশ্চিমে ধানখোলা ইউনিয়ন, পুর্ব-দক্ষিণে রায়পুর ও ষোলটাকা ইউনিয়ন, দক্ষিণ-পশ্চিমে সাহারবাটী। গাংনী উপজেলার ঠিক মধ্যভাগে গাংনী পৌরসভা অবস্থিত।   

## প্রশাসনিক এলাকা
*ওয়ার্ডঃ ০৯ টি
*মৌজাঃ ০৩ টি

## আয়তন ও জনসংখ্যা
*মোট আয়তনঃ ১৭.১২ বর্গ কি.মি.
*মোট জনসংখ্যাঃ ৪২,৫৪০ জন

## শিক্ষার হার ও শিক্ষা প্রতিষ্ঠান
***শিক্ষার হারঃ**

***শিক্ষা প্রতিষ্ঠানঃ**
*কলেজ - ০৭ টি
*সরকারি প্রাঃ বিদ্যালয় - ১৩ টি
*বে-সরকারি প্রাঃ বিদ্যালয় - ০ টি
*কেজি স্কুল - ০৬ টি
*হাইস্কুল - ০৫ টি
*টেকনক্যিাল কলেজ - ০১ টি
*হোমিও কলজে - ০১ টি
*মাদ্রাসা - ১০ টি

## জনপ্রতিনিধি
**বর্তমান মেয়রঃ** আহম্মেদ আলী

## তথ্যসূত্র

বিষয়শ্রেণী:মেহেরপুর জেলার পৌরসভা
বিষয়শ্রেণী:২০০১-এ প্রতিষ্ঠিত
গ্রাহাম লয়েড

**গ্রাহাম ডেভিড লয়েড** (; জন্ম: ১ জুলাই, ১৯৬৯) ল্যাঙ্কাশায়ারের অ্যাক্রিংটন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও আম্পায়ার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৬ থেকে ১৯৯৮ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতি মিডিয়াম বোলিংয়ে পারদর্শী ছিলেন **গ্রাহাম লয়েড**।

## প্রথম-শ্রেণীর ক্রিকেট
নিজ শহরে অ্যাক্রিংটন ক্রিকেট ক্লাবের মাধ্যমে ক্লাব ক্রিকেট খেলতে শুরু করেন। ১৯৮৮ সাল থেকে ২০০২ সাল পর্যন্ত গ্রাহাম লয়েডের প্রথম-শ্রেণীর খেলোয়াড়ী জীবন চলমান ছিল। গ্রাহাম লয়েডের খেলোয়াড়ী জীবন একদিনের ক্রিকেটের দিকেই সীমিত ছিল। অসাধারণ ব্যাটিংশৈলী ও ফিল্ডিং করতেন তিনি। ১৯৯০-এর দশকের শেষার্ধ্বে ল্যাঙ্কাশায়ার দলের একদিনের ক্রিকেটে আধিপত্য বজায় রাখতে গুরুত্বপূর্ণ ভূমিকা রাখেন। তবে, লর্ডসে দলকে চূড়ান্ত খেলায় নিয়ে যেতে পারেননি।

১৯৯৬ ও ১৯৯৭ সালে ওয়াল্টার লরেন্স ট্রফি লাভ করেন। ২০০৩ সালে কাম্বারল্যান্ড দলের পক্ষে সর্বশেষ লিস্ট এ ক্রিকেটে অংশ নেন। স্কটল্যান্ডের বিপক্ষে অনুষ্ঠিত ঐ খেলায় তিনি ১২৩ রান তুলেছিলেন।

প্রথম-শ্রেণীর ক্রিকেটে তার খেলার মান বেশ ভালোমানের ছিল। ৩৮.২৩ গড়ে ১১,২৭৯ রান তুলেছেন। তাসত্ত্বেও, ল্যাঙ্কাশায়ার দলে তাকে উপেক্ষার শিকার হতে হয়েছিল। প্রথম একাদশে নিয়মিত স্থান বজায় রাখতে না পেরে ২০০২ সালে অবসর গ্রহণ করেন। এরপর, মাইনর কাউন্টিজ ক্রিকেটে কাম্বারল্যান্ডে খেলেন। পাশাপাশি অ্যাক্রিংটন দলে খেলার পাশাপাশি কোচিং করাতেন। এ ক্লাবের মাধ্যমে পিতা ডেভিড লয়েডের খেলোয়াড়ী জীবনের সূত্রপাত ঘটে। অবসর গ্রহণের পর ডেভিড লয়েড পুত্র গ্রাহাম লয়েডের সাথে অ্যাক্রিংটনের পক্ষে একত্রে ব্যাটিং করে যথাক্রমে ১৫ ও ৭৮ রান করেছিলেন। তবে, হ্যাসলিংডন ক্রিকেট ক্লাবের বিপক্ষে তাদের দল পরাজিত হয়েছিল।

## আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র ওডিআইয়ে অংশগ্রহণ করেছেন গ্রাহাম লয়েড। ২৯ আগস্ট, ১৯৯৬ তারিখে ম্যানচেস্টারে সফরকারী পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ২৫ অক্টোবর, ১৯৯৮ তারিখে ঢাকায় দক্ষিণ আফ্রিকা দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

বড় ধরনের খেলোয়াড় ছিলেন না। সাবেক ইংল্যান্ড দলের কোচ ও ব্যাটসম্যান ডেভিড লয়েড তার পিতা। এ সময়েই তিনি ইংল্যান্ড দলে অংশগ্রহণকৃত ছয়টি ওডিআইয়ে অংশ নিয়েছিলেন। ছয়টি একদিনের আন্তর্জাতিকে অংশ নিয়ে মাত্র ৩৯ রান তুলতে পেরেছিলেন। এরপর, আর তাকে জাতীয় দলে রাখা হয়নি।

## অবসর
ক্রিকেট খেলা থেকে অবসর গ্রহণের পর গ্রাহাম লয়েড আম্পায়ারিত্বের দিকে ঝুঁকে পড়েন। ইংল্যান্ড এবং ওয়েলস ক্রিকেট বোর্ডের (ইসিবি) নিয়ন্ত্রণাধীন প্রথম-শ্রেণীর আম্পায়ারের তালিকায় রয়েছেন।

## তথ্যসূত্র

## আরও দেখুন
* জিওফ্রে বয়কট
* জন হ্যাম্পশায়ার
* ইংরেজ টেস্ট ক্রিকেটারদের তালিকা
* লিচেস্টারশায়ার কাউন্টি ক্রিকেট ক্লাব
* ইংরেজ একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

## বহিঃসংযোগ
* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইংরেজ ক্রিকেট আম্পায়ার
বিষয়শ্রেণী:কাম্বারল্যান্ডের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
এনএক্সটি টেকওভার: নিউ ইয়র্ক

**এনএক্সটি টেকওভার: নিউ ইয়র্ক** একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৯ সালের ৫ই এপ্রিল তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলেস সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত চব্বিশতম অনুষ্ঠান ছিল।

পরবর্তী সপ্তাহে এনএক্সটি-এ প্রদর্শনের জন্য তিনটি ম্যাচ ধারণ সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে জনি গারগানো খালি এনএক্সটি চ্যাম্পিয়নশিপের জন্য আয়োজিত টু-আউট-অফ-থ্রি ফলস ম্যাচে এডাম কোলকে হারিয়েছে। অন্যান্য শীর্ষস্থানীয় ম্যাচে, ওয়াল্টার এনএক্সটি ইউকে চ্যাম্পিয়নশিপ ম্যাচে পিট ডানকে (যেটি ওয়াল্টারের ৬৮৫ দিনের চ্যাম্পিয়নশিপ রাজত্বকে শেষ করেছে), শেনা বেজলার এনএক্সটি নারী চ্যাম্পিয়নশিপের জন্য আয়োজিত ফ্যাটাল ফোর-ওয়ে ম্যাচে বিয়াঙ্কা বেলেয়ার, ইও শিরাই এবং কাইরি সেইনকে সাবমিশনের মাধ্যমে, ভেলভেটিন ড্রিম এনএক্সটি উত্তর আমেরিকান চ্যাম্পিয়নশিপ ম্যাচে ম্যাটল রিডলকে এবং ওয়ার রেইডার্স (হ্যানসন এবং রো) এনএক্সটি ট্যাগ টিম চ্যাম্পিয়নশিপ ম্যাচে ডাস্টি রোডস ট্যাগ টিম ক্লাসিক বিজয়ী অ্যালিস্টার ব্ল্যাক এবং রিকোশেকে হারিয়েছে।

## ফলাফল

## তথ্যসূত্র

## বহিঃসংযোগ
* 

বিষয়শ্রেণী:২০১৯-এ ডাব্লিউডাব্লিউই নেটওয়ার্কের অনুষ্ঠান
বিষয়শ্রেণী:এনএক্সটি টেকওভার
বিষয়শ্রেণী:নিউ ইয়র্ক শহরে ঘটনা
বিষয়শ্রেণী:নিউ ইয়র্ক শহরে পেশাদার কুস্তি
বিষয়শ্রেণী:এপ্রিল ২০১৯-এ মার্কিন যুক্তরাষ্ট্রে ঘটনা
বিষয়শ্রেণী:২০১৯-এ নিউ ইয়র্ক শহর
টেঁয়া রেলওয়ে স্টেশন

**টেঁয়া রেলওয়ে স্টেশন** হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।

## ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
 

## তথ্যসূত্র

বিষয়শ্রেণী:মুর্শিদাবাদ জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
সেরা অভিনেত্রীর জন্য এভিএন পুরস্কার

**সেরা অভিনেত্রীর জন্য [[এভিএন পুরস্কার]]** এমন একটি পুরস্কার যা ১৯৮৪ সালে এই পুরস্কার অনুষ্ঠানের সূচনালগ্ন থেকেই যৌন শিল্প সংস্থা এভিএন কর্তৃক দেওয়া হয়। জানুয়ারী ২০১৮ সালে, এই শিরোনামধারী হলেন সারা লাভ।

## বিজয়ী এবং মনোনীত প্রার্থীরা

### ১৯৮৪-১৯৮৯

### ১৯৯০-১৯৯৪

### ১৯৯৫-১৯৯৯

### ২০০০-২০০৪

### ২০০৫-২০০৯

### ২০১০-২০১৪

### ২০১৫-

## আরো দেখুন

* সেরা অভিনেতার জন্য এভিএন পুরস্কার

## তথ্যসূত্র

বিষয়শ্রেণী:এভিএন পুরস্কার
বিষয়শ্রেণী:১৯৮৪-এ প্রবর্তিত পুরস্কার
বোকা চাউল

**বোকা চাউল** নিম্ন আসামে উৎপাদিত হওয়া একপ্রকারের কোমল চাউল। এই চাল রান্না না করে খাওয়ার জন্য ব্যবহার করা যায় বলেই বিশেষ সমাদর লাভ করেছে। কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। অসমীয়া লোকেরা বোকা চাউলকে জলখাবার হিসাবে খায়। মাঘ বিহুর এটিই অন্যতম খাদ্য। ২০১৮ সালে এই চাল ভৌগোলিক স্বীকৃতি লাভ করে।

## উৎপাদন
নামনি অসমের বিশেষত নলবাড়ি, বরপেটা, গোয়ালপাড়া, কামরূপ, দরং, ধুবুরি, চিরাং, বাক্সা, বঙাইগাঁও, কোকরাঝাড় জেলায় বোকা চাউলের চাষ করা হয়। প্ৰধানত শালি ধান হিসাবে বোকা চাউলের চাষ করা হয়। এই চাষ জুন মাসে আরম্ভ হয় এবং ডিসেম্বর মাসে এই ধান তোলা হয়। 
১৭ শতকে মোগলদের সাথে যুদ্ধ করা আহোম সৈন্যের জন্য এটিই আ
ছিল দেহের শক্তিদায়ী ইন্ধন।

## ভৌগোলিক স্বীকৃতি
২০১৬ সালে নলবারির লটাস প্রগ্ৰেসিভ সেণ্টার এবং গুয়াহাটীর সেণ্টার ফর এনভারমেণ্ট এডুকেশন বোকা চাউলের ভৌগোলিক স্বীকৃতির জন্য আবেদন করেছিল। ২০১৮ সালের আগস্ট মাসে বোকা চাউল ভৌগোলিক স্বীকৃতি লাভ করে।

## পুষ্টি এবং ব্যবহার
কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। নরম হওয়ার পর দই, কলা, দুধ বা গুড়ের সাথে বোকা চাউল খাওয়া হয়। অসমীয়া লোকেরা বোকা চাউলকে জলখাবার হিসাবে খায়। মাঘ বিহুর এটিই অন্যতম খাদ্য।

গুয়াহাটি বিশ্ববিদ্যালয়য়ের জৈবপ্রযুক্তিবিদ্যা বিভাগ এই চালের ওপর গবেষণা করে এর পুষ্টিতত্ত্বগুলি চিহ্নিত করেছে। তাঁদের গবেষণা অনুসারে, কোমল চাউলে ১০.৭৩ শতাংশ ফাইবার ও ৬.৪ শতাংশ প্রোটিন থাকে এবং এই ধানের প্রজাতিতে মাত্র ৪ থেকে ৫ শতাংশ এমায়লোজ থাকে।

## তথ্যসূত্র

বিষয়শ্রেণী:ভারতের ভৌগোলিক স্বীকৃতি
বিষয়শ্রেণী:ভারতীয় চালের পদ
বিষয়শ্রেণী:ধানের জাত
বিষয়শ্রেণী:অসমীয়া রন্ধনশৈলী
কুরআনে মুহাম্মাদের নাম

**মুহাম্মদ** (আরবী: محمد) অর্থ: প্রশংসনীয়। আরেক নাম হলো- **আহমদ**। (আরবী:احمد) অর্থ: অধিক প্রশংসনীয়। ইসলাম ধর্মের শেষ নবীর নাম।

কুরআনে নবী মুহাম্মাদের নাম চারবার এবং আহমদ নামটি একবার উল্লেখ করা হয়েছে।

## আয়াতসমূহ
#### সূরা [[সূরা আল-ইমরান|আল-ইমরান]], আয়াত – ১৪৪

**অনুবাদ:** আর মুহাম্মদ (সাল্লাল্লাহু আলাইহি ওয়াসাল্লাম) একজন রাসূল বৈ তো নন! তাঁর পূর্বে বহু রাসূল গত হয়েছে। তার যদি মৃত্যু হয়ে যায় কিংবা তাঁকে হত্যা করে ফেলা হয়, তবে কি তোমরা উল্টো দিকে ফিরে যাবে? যে কেউ উল্টো দিকে ফিরে যাবে, সে কখনই আল্লাহর কিছুমাত্র ক্ষতি করতে পারবে না। আর যারা কৃতজ্ঞ বান্দা, আল্লাহ তাদেরকে পুরস্কার দান করবেন। 

#### সূরা [[সূরা আল-আহযাব|আল-আহযাব]], আয়াত – ৪০

**অনুবাদ:** মুহাম্মদ তোমাদের কোন ব্যক্তির পিতা নন; বরং তিনি আল্লাহর রাসূল এবং শেষ নবী। আল্লাহ সব বিষয়ে জ্ঞাত।

#### সূরা [[মুহাম্মাদ]], আয়াত ২

**অনুবাদ:** আর যারা বিশ্বাস স্থাপন করে, সৎকর্ম সম্পাদন করে এবং তাদের পালনকর্তার পক্ষ থেকে মুহাম্মদের প্রতি অবতীর্ণ সত্যে বিশ্বাস করে, আল্লাহ তাদের মন্দ কর্মসমূহ মার্জনা করেন এবং তাদের অবস্থা ভাল করে দেন। 

#### সূরা [[সূরা আল-ফাত্‌হ|আল-ফাত্হ]], আয়াত ২৯

**অনুবাদ:** মুহাম্মদ আল্লাহর রসূল এবং তাঁর সহচরগণ কাফেরদের প্রতি কঠোর, নিজেদের মধ্যে পরস্পর সহানুভূতিশীল। আল্লাহর অনুগ্রহ ও সন্তুষ্টি কামনায় আপনি তাদেরকে রুকু ও সেজদারত দেখবেন। তাদের মুখমন্ডলে রয়েছে সেজদার চিহ্ন । তওরাতে তাদের অবস্থা এরূপ এবং ইঞ্জিলে তাদের অবস্থা যেমন একটি চারা গাছ যা থেকে নির্গত হয় কিশলয়, অতঃপর তা শক্ত ও মজবুত হয় এবং কাণ্ডের উপর দাঁড়ায় দৃঢ়ভাবে-চা ষীকে আনন্দে অভিভূত করে-যাতে আল্লাহ তাদের দ্বারা কাফেরদের অন্তর্জালা সৃষ্টি করেন। তাদের মধ্যে যারা বিশ্বাস স্থাপন করে এবং সৎকর্ম করে, আল্লাহ তাদেরকে ক্ষমা ও মহাপুরস্কারের ওয়াদা দিয়েছেন।

## আহমদ

#### সূরা আস–[[সূরা আস-সাফ|সাফ]] : আয়াত ৬

**অনুবাদ:** স্মরণ কর, যখন মরিয়ম-তনয় ঈসা (আঃ) বললঃ হে বনী ইসরাইল! আমি তোমাদের কাছে আল্লাহর প্রেরিত রসূল, আমার পূর্ববর্তী তওরাতের আমি সত্যায়নকারী এবং আমি এমন একজন রসূলের সুসংবাদদাতা, যিনি আমার পরে আগমন করবেন। তাঁর নাম আহমদ। অতঃপর যখন সে স্পষ্ট প্রমাণাদি নিয়ে আগমন করল, তখন তারা বললঃ এ তো এক প্রকাশ্য যাদু।

## আরও দেখুন
* বাইবেলে মুহাম্মদ 
## তথ্যসূত্র

বিষয়শ্রেণী:কুরআন
বিষয়শ্রেণী:কুরআনে মুহাম্মাদ
বিষয়শ্রেণী:কুরআনে মুহাম্মাদের নাম
বিষয়শ্রেণী:মুহাম্মাদ
এরিক জেমস টাকার

ক্যাপ্টেন **এরিক জেমস টাকার**, এসি (২১ অক্টোবর ১৯২৭ - ২ আগস্ট ১৯৫৭) একজন ভারতীয় সেনা অফিসার ছিলেন, যিনি মরণোত্তরভাবে সর্বাধিক শান্তিকালীন বীরত্বের পুরস্কার, অশোক চক্রকে নাগাল্যান্ডের বীরত্বপূর্ণ সাহসিকতার জন্য ভূষিত করেছিলেন। 

## প্রাথমিক জীবন
ক্যাপ্টেন এরিক জেমস টাকার ১৯২৭ সালের ২১ অক্টোবর জন্মগ্রহণ করেছিলেন এবং ১৯৪৭ সালের ১৩ জুলাই মারাঠা লাইট ইনফ্যান্টরিতে কমিশন লাভ করেছিলেন। তাঁর বাবার নাম ছিল মিঃ বীরা বিজয়া সুকেভ।

## সামরিক ক্যারিয়ার
ক্যাপ্টেন এরিক টাকার ছিলেন ভারতীয় সেনাবাহিনীর অন্যতম নির্ধারিত সৈনিক। তিনি সর্বদা সুস্পষ্ট ও সুসংহত চিন্তায় পদক্ষেপ নিয়েছিলেন। তিনি খুব অল্প বয়সে জাতির জন্য নিজের জীবন উৎসর্গ করেছিলেন।

## নাগা বিদ্রোহ
নাগা বিদ্রোহ ছিল স্বাধীনতার পর থেকে ভারতের প্রথম এবং প্রাচীনতম বিদ্রোহ। গেরিলা দলগুলি হিংস্র এবং যুদ্ধ প্রশিক্ষিত ছিল। ১৯৫৬ সালে ক্যাপ্টেন এরিক জেমস টাকার নাগা পাহাড়ে পরিচালিত মারাঠা লাইট ইনফ্যান্ট্রি-র দ্বিতীয় ব্যাটালিয়নের 'বি' কোম্পানির কমান্ডিং করছিলেন। তাকে চাকবামা থেকে ফেক, ৪২ মাইল দূরে এবং আরও মাইলুরিতে ২০ মাইল দূরে যোগাযোগের লাইন খোলার কাজ দেওয়া হয়েছিল। তিনি সফলভাবে তার লক্ষ্য অর্জন করেছিলেন এবং অটোমেটিকস এবং রাইফেলস, গেরিলাসহ সজ্জিত বিপুল সংখ্যক শত্রুদের সাথে সফল লড়াইয়ের পরে ১৯৫৬ সালের ১৫ ই অক্টোবর মেলুড়িতে পৌঁছে যান। তিনি যে আঘাতগুলি সহ্য করেছিলেন তা নিয়ে নির্বিঘ্নে তিনি অত্যন্ত সাহসের সাথে তাঁর লড়াই চালিয়ে গিয়েছিলেন এবং শত্রুদের বহু লোকের উপর প্রাণহানি ঘটিয়েছিলেন। পরবর্তীকালে ক্যাপ্টেন টাকার বিদ্রোহীদের কাছ থেকে আসা বেশ কয়েকটি সতর্কতার বিরুদ্ধে যে তারা তাকে মেরে ফেলবে তার বিরুদ্ধে নিরলসভাবে তার দায়িত্ব ছাড়িয়ে অনেক বিপজ্জনক ও কঠোর কাজ করেছিলেন। ১৯৫৭ সালের ১ এপ্রিল, নাগা পাহাড়গুলিতে কাজ করার সময়, তিনি চিপোকাতামিতে বিদ্রোহী ঘনত্ব সম্পর্কে তথ্য পেয়েছিলেন। তিনি তৎক্ষণাৎ অন্ধকার জঙ্গলের মধ্য দিয়ে লোকেশনে ছুটে এসে অবাক হয়ে তাদের নিয়ে যান এবং অস্ত্র সহ চারজন বিদ্রোহীকে ধরেছিলেন। ১৯৫৭ সালের ১৮ ই জুলাই তিনি একটি বিশাল কসরত প্রয়োগ করেন, তীব্র হতাহতের শিকার হয় এবং বেশ কয়েকজন বন্দী হয়। ১৯৫৭ সালের ২ রা আগস্ট আবারও এই কাজের মতো, খুজামি থেকে কিভিখুতে একটি প্লাটুন নিয়ে এগিয়ে যাওয়ার সময়, তিনি জঙ্গলের দ্বারা ঘন অবনমিতিতে আটকা পড়েছিলেন যারা তাঁর আন্দোলনের বিষয়ে অগ্রিম তথ্য সংগ্রহ করেছিলেন। ক্যাপ্টেন এরিক জেমস টাকার জঙ্গিদের মুখে এবং পায়ে আঘাত পেয়েছিলেন তবে তিনি তার মাটিতে দাঁড়িয়ে লড়াই করেছিলেন এবং শেষ দফার পর্যন্ত জঙ্গিদের জড়িয়ে রেখেছিলেন। অবশেষে, তিনি জঙ্গিদের বিরুদ্ধে যুদ্ধ করেছিলেন তার আগে স্বয়ংক্রিয়ভাবে ফায়ারের ঘটনা ঘটে যার জন্য ঘটনাস্থলেই তিনি শহীদ হন।

## অশোক চক্র পুরস্কারপ্রাপ্ত
ক্যাপ্টেন এরিক জেমস তাঁর লোকদের বৈরী একাগ্রতার মধ্যে ব্যক্তিগত সাহস এবং দৃঢ় সংকল্পের একটি অত্যন্ত উচ্চতর আদেশের সাথে নেতৃত্ব দিয়েছিলেন। তিনি তাঁর সহযোদ্ধাদের জন্য একটি দুর্দান্ত অনুপ্রেরণা ছিলেন এবং দায়িত্ব ও নেতৃত্বের প্রতি তাঁর নিষ্ঠাবান অনুকরণীয়। তাঁর বীরত্ব ও ত্যাগের জন্য তাঁকে মরণোত্তর অশোকচক্র প্রদান করা হয়েছিল।

## উল্লেখ


বিষয়শ্রেণী:১৯৫৭-এ মৃত্যু
বিষয়শ্রেণী:১৯২৭-এ জন্ম
বিষয়শ্রেণী:অশোক চক্র পদকপ্রাপ্ত
অরুণাচল কমলা

**অরুণাচল কমলা** বা **ওয়াক্ৰো কমলা** হচ্ছে ভারতের উত্তর-পূর্বাঞ্চলের অরুণাচল প্রদেশে ব্যাপকভাবে উৎপাদিত হওয়া একধরনের কমলালেবু। ২০১৫ সালের ২৩ মার্চ ভারত সরকারের ভৌগোলিক স্বীকৃতি পঞ্জীকরণ কার্যালয় অরুণাচল কমলাকে ভৌগোলিক স্বীকৃতি প্রদান করে। উত্তর-পূর্ব ক্ষেত্রীয় কৃষি বিপণন নিগম লিমিটেড ভৌগোলিক স্বীকৃতি পঞ্জীকরণের কাছে দাখিল করা প্রতিবেদন অনুসারে এই কমলাটির বিশেষত্ব হচ্ছে এর টক-মিষ্টি স্বাদ ও রসের প্রাচুর্য। অরুণাচল প্রদেশের মোট টকজাতীয় ফল উৎপাদনের ৯০%-ই হচ্ছে অরুণাচল কমলা।

অরুণাচল কমলার গাছসমূহ গুল্মজাতীয় এবং এটি প্রায় ৩ থেকে ৬ মিটার পর্যন্ত লম্বা হয়। একটি পূর্ণদৈর্ঘ্যের গাছে বছরে গড়ে ২০০ থেকে ৩০০টি পর্যন্ত ফল ধরে। এর খোসার ঘনত্ব মাঝারি এবং পাকলে লেবুসমূহের বর্ণ গাঢ় হয়। নভেম্বর থেকে ফেব্ৰুয়ারি মাসের ভিতর ফলসমূহ গাছ থেকে ছিড়ে আনা হয়।

## বৈশিষ্ট্যসমূহ
বৃদ্ধি, গঠনমূলক-রাসায়নিক বৈশিষ্ট্য ও স্বাদের দিক থেকে অরুণাচল কমলা অন্য কমলা লেবুসমূহ থেকে ভিন্ন হয়। এর বিশেষত্বসমূহ এমনধরণের:-

* অরুণাচল কমলার খোসা অন্য কমলালেবুর মতো শক্ত নয় বলে ছাড়ানো সহজ।
* নাগপুরের কমলাকে ধরে অন্যান্য কমলালৈবু থেকেও আয়তন অনুসারে এর রসের পরিমাণ অধিক।
* মোট দ্রবীভূত উপাদান বা টিএসএসের পর্যাপ্ত পরিমাণ ও ন্যুনতম এসিডিটি একে অনন্য স্বাদযুক্ত করে তোলে।
* এই কমলালেবুসমূহ সম্পূর্ণ জৈবিক পদ্ধতিতে উৎপাদন করা হয় এবং এতে কোনো রাসায়নিক সার প্রয়োগ করা হয় না।

## গঠনমূলক-রাসায়নিক বৈশিষ্ট্য

## তথ্যসূত্র


বিষয়শ্রেণী:ফল
বিষয়শ্রেণী:অরুণাচল প্রদেশ
বিষয়শ্রেণী:ভারতের ভৌগোলিক স্বীকৃতি
জর্জটাউন, গায়ানা

**জর্জটাউন**  গায়ানার রাজধানী ও বৃহত্তম শহর অঞ্চল ৪ এ অবস্থিত, যা এটি হিসাবেও পরিচিত ডেমেরারা-মাহাইকা অঞ্চল। এটি দেশের বৃহত্তম নগর কেন্দ্র। এটি আটলান্টিক মহাসাগরের উপকূলে এর মুখোমুখি অবস্থিত ডেমেরারা নদী এবং এটির নাম দেওয়া হয়েছিল "গার্ডেন সিটি অফ দি ক্যারিবিয়ান"।

জর্জটাউন প্রাথমিকভাবে খুচরা ও প্রশাসনিক কেন্দ্র হিসাবে কাজ করে। এটি আর্থিক পরিষেবা কেন্দ্র হিসাবেও কাজ করে। ২০১৬ সালের আদমশুমারিতে শহরটি ২০০,৫০০ জনসংখ্যা রেকর্ড করেছে।

## তথ্যসূত্র

## বহিঃসংযোগ

*

গায়ানা
বিষয়শ্রেণী:দক্ষিণ আমেরিকার রাজধানী
বিষয়শ্রেণী:দক্ষিণ আমেরিকার বন্দর শহর
বিষয়শ্রেণী:গায়ানার ইতিহাস
বিষয়শ্রেণী:১৮শ শতাব্দীতে প্রতিষ্ঠিত জনবহুল স্থান
দাহিয়া কালবি

**দাহিয়া কালবী** (আরবী: دحية الكلبي,উর্দূ: دحیہ کلبی পুরো নাম: দাহিয়া ইবনে খলিফা) প্রসিদ্ধ সাহাবী ছিলেন। তিনি ইসলামের প্রথম সাহাবীদের মধ্যে একজন। তিনি সর্বপ্রথম নবী মুহাম্মদের সাথে ‍ওহুদের যুদ্ধে অংশগ্রহণ করেন। ইবনে হাজার আসক্বালানী বলেন, তিনি খন্দকের যুদ্ধে সর্বপ্রথম অংশগ্রহণ করেন।

## বংশধারা
দাহইয়া ইবনে খলিফা ইবনে ফারওয়া ইবনে ফুযালা ইবনে ইবেন যাইদ ইবনে ইমরাউল কায়েস ইবনে খাযরাজ ইবনে মানাত ইবনে আমের ইবনে বকর ইবনে আমের আল-আকবার ইবনে আউফ ইবনে উযরা ইবনে যাইদ আল-লাত ইবনে রফীদা ইবনে সাওর ইবনে কালব।

তার স্ত্রী ছিলেন দুররাহ বিনতে আবি লাহাব।

## জন্ম
তিনি হিজরী পূর্ব ৩০ সাল/৫৯২খ্রিস্টাব্দে দাওমাতাল জান্দালে জন্মগ্রহণ করেন।

## ইসলাম গ্রহণ
থাম্ব|দুমাত আল-জান্দালে অবস্থিত ওমর ইবনুল খাত্তাব মসজিদ
তিনি হিজরতের পূর্বে প্রথম ইসলাম গ্রহনকারীদের মধ্যে অন্যতম। তিনি দাওমাতুল জান্দাল থেকে মুহাম্মাদের ইসলাম প্রচার করার কথা শুনে ভ্রমণ করে মক্কায় আসেন এবং ইসলাম ধর্ম গ্রহণ করেন। তারপর আবার নিজ এলাকায় ফিরে যান। সেখানে ইসলামের দাওয়াত দিতে থাকেন। তৃতীয় হিজরীতে তিনি দাওমাতুল জান্দার থেকে মদীনায় হিজরত করেন।

## ইসলাম প্রচারে প্রেরণ
৬ষ্ঠ হিজরীতে দাহিয়া কালবীকে দাওমাতুল জানদালের কালব গোত্রসহ গোত্রের কাছে ইসলামের দাওয়াত দেওয়ার জন্য পাঠান।

নবী মুহাম্মাদ তাকে দুই বার রোমের বাদশা হিরাক্লিয়াসের কাছে পাঠান। ১ম বার ৭ম হিজরীর রবিউল আওয়াল মাসে। ২য় বার নবম হিজরীর রজব মাসে।

## দাহিয়া কালবীর বোনের বিবাহ
নবী মুহাম্মাদ দাহিয়া কালবীর বোন শারাফ বিনতে খলিফাকে বিবাহ করেছিলেন কিন্তু তাদের মধ্যে সহবাস হয় নি। 

## দাহিয়া কালবীর বেশে জিবরাইল
জিবরাইল প্রায় সময় দাহিয়া কালবীর বেশে নবী মুহাম্মাদের কাছে আসতেন। মাঝে মাঝে আগুন্তক কোনো ব্যক্তির বেশেও আসতেন। 

## জিবীকা নির্বাহ
তিনি ধনী ব্যবসায়ী ছিলেন, ব্যবসা করে জীবিকা নির্বাহ করতেন।

## মৃত্যু
৫০হিজরী/৬৬১খ্রিস্টাব্দে সিরিয়ার দামেস্কে মৃত্যুবরণ করেন। তাকে মাযযাহ নামক স্থানে দাফন করা হয়। এখনো তার কবর সেখানে রয়েছে।

## তথ্যসূত্র

বিষয়শ্রেণী:ইসলামে ধর্মান্তরিত
বিষয়শ্রেণী:পুরুষ সাহাবা
বিষয়শ্রেণী:ইসরায়েলের ইতিহাস
বিষয়শ্রেণী:দাহিয়া কালবী
বিষয়শ্রেণী:দাহইয়ায়ে কালব
বিষয়শ্রেণী:দাহইয়া
বিষয়শ্রেণী:নবীর সাহাবা
বিষয়শ্রেণী:সাহাবা
ফাস্টলেন (২০১৯)

**ফাস্টলেন** একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি ফাস্টলেন কালানুক্রমিকের অধীনে প্রচারিত পঞ্চম অনুষ্ঠান ছিল। এই অনুষ্ঠানটি ২০১৯ সালের ১০ই মার্চ তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের কুইকেন লোনস এরিনায় অনুষ্ঠিত হয়েছে; যা ২০১৬ সালের ফাস্টলেনের পর এই মাঠে ডাব্লিউডাব্লিউইর প্রথম অনুষ্ঠান ছিল।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য শিল্ড ছয় জনের ট্যাগ টিম ম্যাচে ব্যারন করবাইন, ববি লাশলি ও ড্রু ম্যাকইন্টায়ারকে পরাজিত করেছে। অন্যান্য শীর্ষস্থানীয় ম্যাচে, ড্যানিয়েল ব্রায়ান ডাব্লিউডাব্লিউই চ্যাম্পিয়নশিপের জন্য আয়োজিত ট্রিপল থ্রেট ম্যাচে কেভিন ওয়েন্স ও মুস্তফা আলিকে এবং ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ ম্যাচে দি উসোস দ্য মিজ ও শেন ম্যাকম্যানকে পিনফলের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান *[[ডাব্লিউডাব্লিউই র|র]]* এবং *[[ডাব্লিউডাব্লিউই স্ম্যাকডাউন|স্ম্যাকডাউনে]]* প্রদর্শন করা হয়েছে।

## পটভূমি
ফাস্টলেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মার্চ মাসে অনুষ্ঠিত হয়। এই অনুষ্ঠানটির নাম "রোড টু রেসলম্যানিয়া" প্রতি ইঙ্গিত করে রাখা হয়েছে, যা রয়্যাল রাম্বল এবং রেসলম্যানিয়া মধ্যবর্তী দুই মাসের সময়কালে অনুষ্ঠিত হয়; ফাস্টলেনের প্রথম দুইটি অনুষ্ঠান ফেব্রুয়ারি মাসে অনুষ্ঠিত হলেও পরবর্তী অনুষ্ঠানগুলো মার্চ মাসে অনুষ্ঠিত হয়েছিল। ২০১৫ সালের ২২শে ফেব্রুয়ারি তারিখে প্রথমবারের মতো ফাস্টলেন অনুষ্ঠিত হয়েছে।

২০১৯ সালের এই অনুষ্ঠানটি ফাস্টলেন কালানুক্রমিকের পঞ্চম অনুষ্ঠান ছিল, যা ১০ই মার্চ তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের কুইকেন লোনস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

## ফলাফল

## তথ্যসূত্র

## বহিঃসংযোগ
*  

২০১৯
ফাস্টলেন
ফাস্টলেন
বিষয়শ্রেণী:মার্চ ২০১৯-এ মার্কিন যুক্তরাষ্ট্রে ঘটনা
বিষয়শ্রেণী:২০১৯-এ ওহাইও
বিষয়শ্রেণী:ওহাইওতে ঘটনা
বিষয়শ্রেণী:ক্লিভল্যান্ডে পেশাদার কুস্তি
কর্ণসুবর্ণ রেলওয়ে স্টেশন

**কর্ণসুবর্ণ রেলওয়ে স্টেশন** হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।

## ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।

## পরিষেবা
শিয়ালদহ-জঙ্গীপুর রোড এক্সপ্রেস ট্রেনটি এই স্টেশন এ বিরাম দেয়। 

## তথ্যসূত্র

বিষয়শ্রেণী:মুর্শিদাবাদ জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
মন্ত্র শক্তি

*** মন্ত্র শক্তি*** হল একটি জনপ্রিয় ভারতীয় বাংলা চলচ্চিত্র যা পরিচালনা করেন চিত্তা বসু। এই চলচ্চিত্রটি ১৯৫৪ সালে হরেন্দ্রনাথ চট্টোপাধ্যায় প্রোডাকসন্স ব্যানারে মুক্তি পেয়েছিল এবং সংগীত পরিচালনা করেছেন উমাপতি শীল। এই চলচ্চিত্রটির মুখ্য চরিত্রে অভিনয় করেন সন্ধ্যারানী, উত্তম কুমার, অনুভা গুপ্ত, ভানু বন্দ্যোপাধ্যায়, কানু বন্দ্যোপাধ্যায় এবং অসিত বরণ।

## শ্রেষ্ঠাংশে
* ভানু বন্দ্যোপাধ্যায়
* কানু বন্দ্যোপাধ্যায়
* অসিত বরণ
* সন্ধ্যারানী
* উত্তম কুমার 
* অনুভা গুপ্ত
* পঞ্চানন ভট্টাচার্য
* শান্তি ভট্টাচার্য 
* অজিত চট্টোপাধ্যায় 
* অহিন্দ্র চৌধুরী 
* মলিনা দেবী
* মঞ্জু দে
* জহর গাঙ্গুলী
* প্রীতি মজুমদার
* রানীবালা

## তথ্যসূত্র

## বহিঃসংযোগ
* 

বিষয়শ্রেণী:১৯৫৪-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
গফুর বালুচ

**আবদুল গফুর বালুচ** ছিলেন পাকিস্তান জাতীয় দলের সাবেক অধিনায়ক। পাকিস্তানি হয়েও বাংলাদেশের স্বাধীনতা যুদ্ধে বাঙালিদের ওপর পাকিস্তানের অত্যাচার মেনে না নেওয়ার জন্য তিনি বিশেষভাবে আলোচিত। তিনি স্বাধীনতা পরবর্তী সময়ে বাংলাদেশে ঢাকা মোহামেডান স্পোর্টিং ক্লাবের খেলোয়াড় এবং পরে কোচ ছিলেন।

## প্রাথমিক জীবন

## মুক্তিযুদ্ধে অবদান
পাক হানাদার বাহিনীর বর্বর অত্যাচারে গফুর বালুচ প্রতিক্রিয়াস্বরুপ তাঁর নিজ দেশের বাহিনির বিরুদ্ধেই মুক্তিযোদ্ধাদের সাহায্য-সহযোগিতা করেছিলেন। খসরু, মুরাদ, শহীদ ক্রিকেটার জুয়েলের মতো অনেককেই গফুর বালুচ মুক্তিযুদ্ধের সময় আশ্রয় দিয়েছিলেন। গোপীভাগে তিনি পাকিস্তানি সামরিক অফিসারদের প্রতিরোধ করেছিলেন। তিনি গেরিলা যোদ্ধা সাদেক হোসেন খোকাকে নানা রকম সহযোগিতা করেন।

## তথ্যসূত্র

বিষয়শ্রেণী:পাকিস্তানি ক্রীড়াবিদ
বিষয়শ্রেণী:ফুটবল কোচ
বিষয়শ্রেণী:১৯৩৬-এ জন্ম
কল্যাণী (চলচ্চিত্র)

***কল্যাণী*** হল একটি জনপ্রিয় বাংলা চলচ্চিত্র যা পরিচালনা করেন নীরেন লাহিড়ী। এই চলচ্চিত্রটি ১৯৫৪ সালে সানরাইজ ফিল্মস ব্যানারে মুক্তি পেয়েছিল এবং এতে সংগীত পরিচালনা করেছেন অনুপম ঘটক। এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, অনুভা গুপ্ত এবং বিকাশ রায়।

## শ্রেষ্ঠাংশে
* সাবিত্রী চট্টোপাধ্যায়
* অনুভা গুপ্ত
* উত্তম কুমার
* নীতীশ মুখোপাধ্যায়
* সুপ্রভা মুখোপাধ্যায়
* বিকাশ রায়

## তথ্যসূত্র

## বহিঃসংযোগ
* 

বিষয়শ্রেণী:১৯৫৪-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
কোমল চাউল

**কোমল চাউল** অসমে উৎপাদিত হওয়া একপ্রকারের চাল। সাধারণত চকোয়া, নানিয়া বা তেমনধরনের ধান থেকে কোমল চাউল উৎপাদন করা হয়। এই চাল রান্না না করে খাওয়ার জন্য ব্যবহার করা যায় বলেই বিশেষ সমাদর লাভ করেছে। কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। অসমীয়া লোকেরা কোমল চাউলকে জলখাবার হিসাবে খায়। মাঘ বিহুর এটিই অন্যতম খাদ্য।

কোমল চাউলের একটি প্রকার বোকা চাউল ২০১৮ সালে ভারতের ভৌগোলিক স্বীকৃতি লাভ করে।

## উৎপাদন
অসমের প্রায় সব জেলায় কোমল চাউলের চাষ করা হয়। প্ৰধানত শালি ধান হিসাবে এই চালের চাষ করা হয়। এই চাষ জুন মাসে আরম্ভ হয় এবং ডিসেম্বর মাসে এই ধান তোলা হয়। 
১৭ শতকে মোগলদের সাথে যুদ্ধ করা আহোম সৈন্যের জন্য এটিই
ছিল দেহের শক্তিদায়ী ইন্ধন।

## ভৌগোলিক স্বীকৃতি
২০১৬ সালে নলবাড়ির লটাস প্রগ্ৰেসিভ সেণ্টার এবং গুয়াহাটীর সেণ্টার ফর এনভারমেণ্ট এডুকেশন কোমল চাউলের একটি প্রকার বোকা চাউলের ভৌগোলিক স্বীকৃতির জন্য আবেদন করেছিল। ২০১৮ সালের আগস্ট মাসে বোকা চাউল ভৌগোলিক স্বীকৃতি লাভ করে।

## পুষ্টি এবং ব্যবহার
কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। নরম হওয়ার পর দই, কলা, দুধ বা গুড়ের সাথে কোমল চাউল খাওয়া হয়। তাছাড়া নুন-তেল-আদা কিংবা তিওয়া বুট-মাষ ও ভোট জলকীয়ার আচারের সাথে কোমল চাউল খাওয়ার রীতি আছে। অসমীয়া লোকেরা কোমল চাউলকে জলখাবার হিসাবে খায়। মাঘ বিহুর এটিই অন্যতম খাদ্য।

গুয়াহাটি বিশ্ববিদ্যালয়য়ের জৈবপ্রযুক্তিবিদ্যা বিভাগ এই চালের ওপর গবেষণা করে এর পুষ্টিতত্ত্বগুলি চিহ্নিত করেছে। তাঁদের গবেষণা অনুসারে, কোমল চাউলে ১০.৭৩ শতাংশ ফাইবার ও ৬.৪ শতাংশ প্রোটিন থাকে এবং এই ধানের প্রজাতিতে মাত্র ৪ থেকে ৫ শতাংশ এমায়লোজ থাকে।

## তথ্যসূত্র

বিষয়শ্রেণী:ভারতের ভৌগোলিক স্বীকৃতি
ধনু এ*

**ধনু এ*** (উচ্চারণ করা হয়, **ধনু এ-তারা**; সংক্ষিপ্ত রূপ, **Sgr A***) হলো আকাশগঙ্গার কেন্দ্রের একটি উজ্জল এবং খুবই নীরন্ধ্র জ্যোতির্বৈজ্ঞানিক রেডিও উৎস যা অয়নবৃত্তের প্রায় ৫.৬° দক্ষিনে ধনু মন্ডল ও বৃশ্চিক মন্ডলের সীমানার কাছাকাছি অবস্থিত। ইহা একটি অতিবৃহৎ কৃষ্ণগহ্বরের অবস্থান যা সাধারণভাবে গৃহীত বেশীরভাগ যদি না সকল সর্পিল ও উপবৃত্তাকার ছায়াপথের কেন্দ্রে এদের অবস্থানের অনুরূপ।

একে প্রদক্ষিণরত বেশ কিছু তারাকে, সবচেয়ে লক্ষনীয়ভাবে এস২ কে, আকাশগঙ্গার কেন্দ্রের পরিকল্পিত কৃষ্ণগহব্বরের উপস্থিতির প্রমাণ ও এসম্পর্কিত উপাত্ত উপস্থাপনে ব্যবহার করা হয়েছিল এবং বিজ্ঞানীরা এই সিদ্ধান্তে পৌঁছান যে **ধনু এ*** কোনও যুক্তিসঙ্গত সন্দেহের বাইরে ব্ল্যাকহোলটির অবস্থান।

## আরও দেখুন

* অ্যানড্রোমিডা ছায়াপথ
* লরেন্স লিভারমোর ন্যাশনাল ল্যাবরেটরী
* চন্দ্র এক্স-রশ্মি মানমন্দির
* ছায়াপথসমূহের তালিকা

## তথ্যসূত্র

## উল্লেখ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ

* UCLA Galactic Center Group – latest results  retrieved 8/12/2009
*  Is there a Supermassive Black Hole at the Center of the Milky Way? (arxiv preprint)
* 2004 paper deducing mass of central black hole from orbits of 7 stars (arxiv preprint)
* ESO video clip of orbiting star (533 KB MPEG Video)
* The Proper Motion of Sgr A* and the Mass of Sgr A* (PDF)
* NRAO article regarding VLBI radio imaging of Sgr A*
* Peering into a Black Hole, *New York Times* video 2015

বিষয়শ্রেণী:ভিডিও চিত্র সংবলিত নিবন্ধ
বিষয়শ্রেণী:১৯৭৪ সালে আবিষ্কৃত জ্যোতিরবৈজ্ঞানিক বস্তুসমূহ
বিষয়শ্রেণী:জ্যোতির্বৈজ্ঞানিক রেডিও উৎস
বিষয়শ্রেণী:আকাশগঙ্গা ছায়াপথ
বিষয়শ্রেণী:ধনু মন্ডল
বিষয়শ্রেণী:অতিভারী কৃষ্ণগহ্বর
বাংলাদেশ ভূগোল পরিষদ

**বাংলাদেশ ভূগোল পরিষদ** (Bangladesh Geographical Society-BGS) হ‌লো ভৌগোলিকদের জন‌্য এক‌টি আনুষ্ঠা‌নিক সংগঠন। এ‌টি এক‌টি জাতীয় প্রতিষ্ঠান। বাংলাদেশ ভূগোল পরিষদ "পূর্ব পাকিস্তান ভূগোল পরিষদ" (East Pakistan Geographical Society) না‌মে ১৯৫৫ সা‌লে ফেব্রুয়া‌রি মা‌সে প্রতি‌ষ্ঠিত হয়। প্রখ্যাত ইংরেজ ভূগোলবিদ স্যার ডাডলী স্ট্যাম্প এই প‌রিষ‌দের উদ্বোধন করেন।

## বিবরণ ও কার্যক্রম
প্রথম থে‌কেই ভূগোল বিজ্ঞানের অগ্রগতি ও জাতীয় অর্থনৈতিক উন্নয়নে ভৌগোলিক জ্ঞানভান্ডার বৃদ্ধিতে এই প‌রিষদ গুরুত্বপূর্ণ অবদান রে‌খে আস‌ছে। এই প‌রিষ‌দের প্রধান উ‌দ্দেশ‌্য ভূগোল বিজ্ঞানের প্রসার ও সমৃদ্ধি সাধন করা। ষান্মাসিক গবেষণা পত্রিকা Oriental Geographer-এর প্রকাশনা, একটি রেফারেন্স গ্রন্থাগার পরিচালনা এবং নিয়মিত জাতীয় ভৌগোলিক সম্মেলন অনুষ্ঠান করা এই প‌রিষ‌দের গুরুত্বপূর্ণ কাজ। এছাড়াও এই প‌রিষদ গবেষণা, আলোচনা সভা, বক্তৃতা, সম্মেলন, প্রদর্শনী, পর্যবেক্ষণ, প্রকাশনা ইত‌্যা‌দির পদ‌ক্ষেপ গ্রহণ ক‌রে। বাংলাদেশ ভূগোল পরিষদের সদর দপ্তর ঢাকা বিশ্ববিদ্যালয়ের ভূগোল বিভাগে অব‌স্থিত। বর্তমানে এই পরিষদের চার ধরনের সদস‌্যপদ র‌য়ে‌ছে। সেগু‌লো হ‌লো: দাতা সদস্য, সাম্মানিক আজীবন সদস্য, আজীবন সদস্য এবং সাধারণ সদস্য। এছাড়াও দে‌শে-বি‌দে‌শে এই প‌রিষ‌দের  গবেষণা পত্রিকা "অ‌রি‌য়েন্টাল জিওগ্রাফার"(Oriental Geographer) কে কেন্দ্র ক‌রে আরও প্রাতিষ্ঠানিক সদস্য র‌য়ে‌ছে। প‌ত্রিকা‌টি এই প‌রিষদ কর্তৃক ১৯৫৭ সাল থেকে প্রতি জানুয়ারি ও জুলাই মাসে প্রকাশ করে প্রকাশ করা হয়।

এই প‌রিষদ "ভূ‌গোল ও প‌রি‌বেশ" (ইংরেজ‌িতে: Geography and Environment) না‌মে আর এক‌টি বাংলা ভাষার প‌ত্রিকাও প্রকাশ করা শুর‌ু করে‌ছে। এই প‌ত্রিকা‌টি বছ‌রে দুই বার প্রকা‌শিত হয়।

বাংলাদেশ ভূগোল পরিষদের প্রতিষ্ঠাতা প্রফেসর নাফিস আহমদের স্মর‌ণে প্রতি বছর নিয়মিতভাবে ঢাকা বিশ্ববিদ্যালয়ের ভূগোল বিভাগের স্নাতকোত্তর চূড়ান্ত পর্বের (এম.এসসি) শ্রেষ্ঠ মেধাবী শিক্ষার্থী‌কে পরিষদ নাফিস আহমদ মেমোরিয়াল এওয়ার্ড প্রদানের সিদ্ধান্ত নেনওয়া হ‌য়ে‌ছে এবং ড. এএইচ রিজভীর স্মরণে ঢাকা বিশ্ববিদ্যালয়ের সম্মান শ্রেণির শ্রেষ্ঠ শিক্ষার্থী‌কে রিজভী মেমোরিয়াল এওয়ার্ড প্রদান করা হয়। এখা‌নে কো‌নো বেতনভুক্ত গবেষক না থাক‌লেও পরিষদের সদস্য ও শিক্ষার্থী গবেষকদের আর্থিক সহযোগিতা এবং লাইব্রেরি সুবিধাও দেওয়া হয়ে থা‌কে। এ পরিষদের নিজস্ব একটি লাইব্রেরি আছে এবং সেখা‌নে গবেষণামূলক গ্রন্থ এবং দেশ বিদেশের ভূগোল ও সংশ্লিষ্ট বিষয়ের জার্নাল সংরক্ষণ করা হয়ে থা‌কে। এই লাইব্রেরি পরিষদের সদস্যরা যা‌তে ব‌্যবহার কর‌তে পা‌রেন তাই কর্মদিবসগুলোতে খোলা থাকে। অনুমতি সা‌পে‌ক্ষে অন্যরাও লাইব্রেরিটি ব্যবহার করতে পারে।

## অর্থ সংস্থান
প্রধানত সদস্যদের চাঁদা এবং অ‌রি‌য়েন্টাল জিওগ্রাফার প‌ত্রিকা‌টি বিক্রয়ের মাধ্যমেই এই প‌রিষ‌দের তহ‌বিল গঠিত। ঢাকা বিশ্ববিদ্যালয়ের কিছু নিয়মিত বার্ষিক অনুদান, সরকারের বিজ্ঞান ও প্রযুক্তি মন্ত্রণালয়ের অনিয়মিত অনুদান সহ অন্যান্য উৎস থেকেও এই পরিষদ অর্থ সংস্থান করে।
## আরও দেখুন
* বাংলাদেশ ফটোগ্রাফিক সোসাইটি
* পল্লী কর্মসহায়ক ফাউন্ডেশন
* জাহাঙ্গীরনগর বিশ্ববিদ্যালয়
* ঢাকা বিশ্ববিদ্যালয়

## তথ‌্যসূত্র

## বহিঃসংযোগ
*

বিষয়শ্রেণী:১৯৫৬-এর পাকিস্তানি স্থাপনা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:১৯৫৬-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের বিদ্বৎসমাজ
নিকোলাস দেলমোন্তে

**নিকোলাস "নিকো" দেলমোন্তে** (; জন্ম: ১০ মে ১৯৮৯) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের তৃতীয় স্তর প্রিমেরা দিভিসিওন আরএফইএফের ক্লাব লিনেন্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলেন।

আর্জেন্টিনীয় ফুটবল ক্লাব ইন্দেপেন্দিয়েন্তের যুব পর্যায়ের হয়ে খেলার মাধ্যমে দেলমোন্তে ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৯–১০ মৌসুমে, আর্জেন্টিনীয় ক্লাব ইন্দেপেন্দিয়েন্তের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্দেপেন্দিয়েন্তের হয়ে চার মৌসুমে ১৫ ম্যাচে অংশগ্রহণ করার পর ২০১৪–১৫ মৌসুমে তিনি মালয়েশীয় ক্লাব জোহর দারুল তাজিম ২-এ যোগদান করেছেন। জোহর দারুল তাজিম ২-এ মাত্র এক মৌসুম অতিবাহিত করার পর আর্জেন্টিনীয় ক্লাব এস্তুদিয়ান্তেসের সাথে চুক্তি স্বাক্ষর করেছেন, যেখানে তিনি ১৪ ম্যাচে অংশগ্রহণ করেছেন। পরবর্তীকালে, তিনি মারবেয়া, এক্সত্রেমাদুরা, সাবাদেয়, বসুন্ধরা কিংস, সামোরা এবং মেলিয়ার হয়ে খেলেছেন। ২০২১–২২ মৌসুমে, তিনি মেলিয়া হতে স্পেনীয় ক্লাব লিনেন্সেতে যোগদান করেছেন।

## প্রারম্ভিক জীবন
নিকোলাস দেলমোন্তে ১৯৮৯ সালের ১০ই মে তারিখে আর্জেন্টিনার ওলিভায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:বাংলাদেশে প্রবাসী ফুটবলার
বিষয়শ্রেণী:এক্সত্রেমাদুরা ইউনিয়ন দেপোর্তিবার ফুটবলার
বিষয়শ্রেণী:সাবাদেয় ফুটবল ক্লাবের খেলোয়াড়
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:কোর্দোবা প্রদেশের (আর্জেন্টিনা) ক্রীড়াবিদ
বিষয়শ্রেণী:ইউনিয়ন দেপোর্তিবা মেলিয়ার ফুটবলার
বিষয়শ্রেণী:বসুন্ধরা কিংসের ফুটবলার
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:সেহুন্দা দিভিসিওন আরএফইএফ-এর খেলোয়াড়
বিষয়শ্রেণী:প্রিমেরা ফেদেরাসিওনের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:কর্দোবা প্রদেশের (আর্জেন্টিনা) ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
এনামুল হক (রাজনীতিবিদ)

**এনামুল হক** (১৯৪০ — ১১ জানুয়ারি ২০২৩) ছিলেন বাংলাদেশের ময়মনসিংহের একজন রাজনীতিবিদ। তিনি **জজ মিয়া** নামেও পরিচিত ছিলেন। ৩য় ও ৪র্থ সংসদ নির্বাচনে তিনি ময়মনসিংহ-১০ আসনে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন।

## প্রাথমিক জীবন
এনামুল হক ময়মনসিংহ জেলার গফরগাঁও উপজেলায় জন্মগ্রহণ করেন। তিনি পাকিস্তানের ইসলামাবাদের একটি ক্যাডেট কলেজে পড়াশোনা করেন। পরে লাহোর বিশ্ববিদ্যালয় থেকে স্নাতক সম্পন্ন করেন। তিনি ১৯৬৮ সালে কুমিল্লা আর্মড সার্ভিসেস বোর্ডের সেক্রেটারি হিসেবে পাকিস্তান সেনাবাহিনীতে যোগদান করেন। তার বাবা আবদুস সালাম গফরগাঁও ইসলামিয়া সরকারি উচ্চ বিদ্যালয়সহ বিভিন্ন বিদ্যালয়ে প্রধান শিক্ষক হিসেবে দায়িত্ব পালন করেছিলেন।

## রাজনৈতিক জীবন
এনামুল হক ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে ময়মনসিংহ-১০ (গফরগাঁও) আসন থেকে সংসদ সদস্য নির্বাচিত হয়েছিলেন।

## মৃত্যু
২০২৩ সালের ১১ জানুয়ারি সালটিয়া ইউনিয়নের পুকুরিয়া গ্রামে বাংলাদেশ সরকারের সাবেক প্রধানমন্ত্রী শেখ হাসিনার দেওয়া আশ্রয়ণ প্রকল্পের ঘরে তিনি বার্ধক্যজনিত রোগে আক্রান্ত হয়ে মারা যান।

## তথ্যসূত্র

বিষয়শ্রেণী:২০২৩-এ মৃত্যু
বিষয়শ্রেণী:১৯৪০-এ জন্ম
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:ময়মনসিংহ জেলার ব্যক্তি
ডাহাপাড়া ধাম রেলওয়ে স্টেশন

**ডাহাপাড়া ধাম রেলওয়ে স্টেশন** হল পূর্ব রেলওয়ের হাওড়া রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।

## ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।

## তথ্যসূত্র

বিষয়শ্রেণী:মুর্শিদাবাদ জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
আঞ্জুমান ঈদগাহ ময়দান

থাম্ব|alt=Anjuman 002.jpg|Anjuman 002.jpg

ময়মনসিংহ মহানগরীতে অবস্থিত ঐতিহ্যবাহী **আঞ্জুমান ঈদগাহ ময়দান**। এটি ময়মনসিংহ নগরের কেন্দ্রীয় ঈদগাহ ময়দান হিসেবে পরিচিত। প্রতিবছর এ ঈদগাহ ময়দানে ঈদুল ফিতর ও ঈদুল আযহা নামাজের জামায়াত অনুষ্ঠিত হয়। বর্তমানে এখানে প্রতি ঈদে দুইটি করে পৃথক ঈদ জামায়াত অনুষ্ঠিত হয়। কালের স্রোতে ময়মনসিংহের আঞ্জুমান ঈদগাহ ময়দানটি পরিণত হয়ে উঠেছে একটি ঐতিহাসিক স্থানে। ময়মনসিংহ শহরের কাঁচিঝুলি এলাকায় *(৩ নং ওয়ার্ড)* এর অবস্থান। ঈদগাহ ময়দানের উত্তর-পূর্ব দিকে ময়মনসিংহ সাকির্ট হাউজ ও পূর্ব দিকে টাউন হল অবস্থিত।

## মাঠের বর্ণনা
থাম্ব|alt=Anjuman 002.jpg|Anjuman 002.jpg

## তথ্যসূত্র

বিষয়শ্রেণী:ঈদগাহ
বিষয়শ্রেণী:ময়মনসিংহ
বিমলচন্দ্র সিংহ

**বিমলচন্দ্র সিংহ **(১ ডিসেম্বর ১৯১৭ - ১৭ এপ্রিল ১৯৬১) ছিলেন একজন সংস্কৃত সাহিত্য দর্শনশাস্ত্রে এবং ফরাসি ভাষার সুপণ্ডিত ও একজন চিন্তাশীল লেখক।

## সংক্ষিপ্ত জীবনী

বিমলচন্দ্র সিংহের জন্ম কলকাতার পাইকপাড়ার রাজ পরিবারে। পিতা মনীন্দ্রচন্দ্র সিংহ। বিমলচন্দ্র বি.এ. ও এম. এ পরীক্ষায় অর্থনীতিতে প্রথম শ্রেণীতে প্রথম স্থান অধিকার করেছিলেন। দেশ স্বাধীন হওয়ার পর বিধানচন্দ্র রায়ের নেতৃত্বাধীন পশ্চিমবঙ্গ সরকারের প্রথম মন্ত্রীসভার ভূমিরাজস্ব মন্ত্রী ছিলেন। মতানৈক্যের জন্য পদত্যাগ করলেও পরে ১৯৫৬ - ৬১ খ্রিস্টাব্দে মন্ত্রীপদে অধিষ্ঠিত ছিলেন। তার আমলেই জমিদারি প্রথার বিলোপ ও জমির উর্ধসীমা আইন তৈরি হয়। তিনি বিভিন্ন পত্র পত্রিকায় স্বনামে ও 'ভীষ্মদেব খোসনবীস জুনিয়র' ছদ্মনামে বহু মূল্যবান প্রবন্ধ প্রকাশ করেন । তার রচিত ও প্রকাশিত উল্লেখযোগ্য গ্রন্থগুলি হল -

* 'বিশ্বপথিক বাঙ্গালী'
* 'বাংলার চাষী'
* 'বঙ্কিম প্রতিভা'
* 'সমাজ ও সাহিত্য'
* 'কাশ্মীর ভ্রমণ'
* 'পশ্চিমবঙ্গের জনবিন্যাস'

বিভিন্ন শিক্ষা প্রতিষ্ঠান গঠন ও পরিচালনায় তিনি অত্যন্ত সক্রিয় ছিলেন। তাঁদের জমিদারির অন্তর্ভুক্ত এলাকায় বিভিন্ন প্রতিষ্ঠান শিক্ষাদীক্ষা ও উন্নয়নের জন্য বহু অর্থ ব্যয় করতেন। ১৯৪৬ খ্রিস্টাব্দে তিনি বঙ্গীয় ব্যবস্থাপক সভার সভ্য ছিলেন। ১৯৪৭ খ্রিস্টাব্দের ২০ জুন বঙ্গীয় আইনসভায় তিনি বাংলা বিভাজনের পক্ষে ও পশ্চিমবঙ্গ প্রতিষ্ঠায় মতদান করেন। রবীন্দ্রভারতী বিশ্ববিদ্যালয় গঠনে নেতৃত্ব দেন এবং এই প্রতিষ্ঠানের সম্পাদক ছিলেন। এছাড়া তিনি ১৩৫২ - ৫৪ বঙ্গাব্দে বঙ্গীয় সাহিত্য পরিষদের ধনাধ্যক্ষ ও  ১৩৫৫-৫৬ বঙ্গাব্দে সহ-সভাপতি ছিলেন। কংগ্রেস নেতা ও সাংসদ অতীশচন্দ্র সিংহ তার জ্যেষ্ঠ পুত্র ছিলেন। কনিষ্ঠ পুত্র ছিলেন প্রখ্যাত পরমাণু বিজ্ঞানী বিকাশচন্দ্র সিংহ। অতীশচন্দ্র তার পিতা বিমলচন্দ্রের স্মৃতিতে ২০০২ খ্রিস্টাব্দে মুর্শিদাবাদ জেলার কান্দিতে বিমলচন্দ্র কলেজ অফ ল' স্থাপন করেন।

## মৃত্যু

বিমলচন্দ্র সিংহ ১৯৬১ খ্রিস্টাব্দের ১৭ই এপ্রিল ৪৪ বৎসর বয়সে কলকাতায় প্রয়াত হন।

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:সংস্কৃতির দার্শনিক
বিষয়শ্রেণী:বাঙালি লেখক
বিষয়শ্রেণী:ফরাসি ভাষার লেখক
বিষয়শ্রেণী:বাঙালি রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
সারিন্দা

**সারিন্দা** () ইস্পাত, কাঠ, পার্চমেন্ট এবং ঘোড়ার চুল দিয়ে তৈরি একটি তারযুক্ত যন্ত্র। হলো লুটে বা বেহালার অনুরূপ একটি তারযুক্ত ভারতীয় লোক বাদ্যযন্ত্র। এটি ধনুকাকৃতির ছড় দ্বারা বাজানো হয় এবং এতে দশ থেকে ত্রিশটি তার থাকে। মূল কাঠামোর প্রশস্ত অংশ দুপাশে বেশ চাপা থাকে, ওপরে থাকে চামড়ার ছাউনি এবং বাকি অংশ দন্ডাকৃতির। এটি মেঝেতে লম্বালম্বীভাবে ঝোঁকে বসে বাজানো হয়।

সরিন্দা'র উৎপত্তি "ধোদ্রো বানাম" নামে উপজাতিদের এক ধরনের বেহালা বাদ্যযন্ত্র থেকে বলে মনে হয়, যা মধ্য, উত্তর-পশ্চিম এবং পূর্ব ভারতে পাওয়া যায়। এটি পশ্চিমবঙ্গ, বিহার এবং ওড়িশার সাঁওতাল উপজাতিদের সংস্কৃতি এবং ধর্মের একটি গুরুত্বপূর্ণ উপকরণ।

সারেঙ্গি সারিন্দার একটি প্রশাখা। শিখ গুরু অর্জান দেব শিখ ভক্তিমূলক সংগীতে সারিন্দার পরিচয় করিয়েছিলেন এবং জনপ্রিয় করেছিলেন।

ভারতের বেশ কয়েকটি জাতিগোষ্ঠী, উদা: বাংলার বাউল, পাঞ্জাবি সম্প্রদায়, রাজস্থান, আসাম এবং ত্রিপুরার লোক শিল্পীরা তাদের ঐতিহ্যবাহী সংগীত এবং নৃত্যে সরিন্দা ব্যবহার করেন। এটি কোনও একক বা দলবদ্ধ লোকসঙ্গীত গায়কদের জন্য অদ্বিতীয় সঙ্গী।

## আরো দেখুন
*সারেঙ্গি, *সারিন্দা'র অনুরূপ বাদ্যযন্ত্র*
*বেহালা, *ধনুক তন্তুর সম্মিলনে সুর সৃষ্টি করা বাদ্যযন্ত্র*

## তথ্যসূত্র

## বহিঃসংযোগ

*সারিন্দা - *[[বাংলাপিডিয়া]]*
*ধোদ্রো বানাম সম্পর্কে অনুচ্ছেদ
*[বাদ্যযন্ত্রের বিশ্বকোষে সারিন্দা'র প্রবেশ](https://web.archive.org/web/20060725122226/http://www.kaminari-sama.com/k-raijin_(instrument_encyclopedia-S).htm)


বিষয়শ্রেণী:ততযন্ত্র
বিষয়শ্রেণী:ভারতীয় বাদ্যযন্ত্র
বিষয়শ্রেণী:লোকসঙ্গীত
দৈনিক ভাস্কর

***দৈনিক ভাস্কর*** () একটি হিন্দি ভাষার ভারতের বৃহত্তম প্রচারিত দৈনিক সংবাদপত্র। এটি দৈনিক ভাস্কর গ্রুপের মালিকানাধীন।. ১৯৫৮ সালে ভোপালে শুরু হয়েছিল, এটি দৈনিক ভাস্করের ইন্দোর সংস্করণ প্রবর্তনের সাথে সাথে ১৯৮৩ সালে প্রসারিত হয়েছিল।

## ইতিহাস
হিন্দি ভাষার একটি দৈনিক পত্রিকার প্রয়োজনীয়তা পূরণের জন্য 1948 সালে দৈনিক ভাস্কার চালু হয়েছিল। এটি ভোপালে *সুবাহ সাভেরে* এবং গোয়ালিয়রে *গুড মর্নিং ইন্ডিয়া* নামে শুরু হয়। ১৯৫৭ সালে, কাগজটির নামকরণ করা হয় *ভাস্কর সমাচার*।

১৯৫৮ সালে, এর নামকরণ করা হয় দৈনিক ভাস্কার। ভাস্কর শব্দের অর্থ "উদিত সূর্য্য"।

## সম্প্রসারণ
১৯৯৫ সালের মধ্যে দৈনিক ভাস্কর মধ্য প্রদেশের এক নম্বর সংবাদপত্র হিসাবে আত্মপ্রকাশ করে এবং পাঠকদলের সমীক্ষায় ভারতের দ্রুততম বর্ধমান দৈনিক হিসাবে ঘোষণা করা হয়। সংবাদপত্রটি মধ্য প্রদেশের বাইরে প্রসারিত করার সিদ্ধান্ত নিয়েছে এবং রাজস্থানের রাজধানী জয়পুরকে সর্বোচ্চ সম্ভাবনার বাজার হিসাবে চিহ্নিত করেছে।

১৯৯৬ সালে দৈনিক ভাস্করের লক্ষ্য ছিল জয়পুরে দ্বিতীয় স্থানের পত্রিকা হিসাবে প্রবেশ করা। এই লক্ষ্য অর্জনের জন্য, ৭০০ সমীক্ষণকারীদের একটি অভ্যন্তরীণ দল জয়পুরের ২,০০,০০০ সম্ভাব্য সংবাদপত্রের পরিবারের সমীক্ষা করে। সমীক্ষার প্রতিক্রিয়াগুলির ভিত্তিতে, তারা সংবাদপত্রের একটি প্রোটোটাইপ দেখানোর জন্য সমীক্ষা করা পরিবারের প্রত্যেকের কাছে ফিরে গিয়েছিল এবং তাদের অগ্রিম সাবস্ক্রিপশনের বিকল্প দিয়েছিল। গ্রাহকদের ১.৫০ টাকার সাবস্ক্রিপশন মূল্য দেওয়া হয়েছিল (নিউজস্ট্যান্ডের দাম ₹ ২ এর তুলনায় ছাড়), অসন্তুষ্টি হলে ফেরত।  ১৯ ডিসেম্বর ১৯৯৬ সালে যখন দৈনিক ভাস্কর জয়পুরে যাত্রা শুরু করে ১৭২৩৪৭ অনুলিপি বিক্রি করে প্রথম স্থানের সংবাদপত্র হয়। দৈনিক ভাস্কর সফলভাবে যোধপুর, বিকনার, কোটা, উদয়পুর, এবং আজমির সিকার সহ রাজস্থানের অন্যান্য শহরগুলিতে সফলভাবে একটি অনুরূপ মডেল গ্রহণ করেছিলেন এবং ১৯৯৯ সালের মধ্যে পুরো রাজ্যের এক নম্বর নগর পত্রিকা হয়।

২০০০ সালে চন্ডিগড়ে প্রাকাশ পায়।

২০০০ সালের জুনে, দৈনিক ভাস্কর ২৭১০০০ কপির সংএ হরিয়ানায় প্রবেশ করে।

২০০৬ সালে, দৈনিক ভাস্কর পাঞ্জাবে অমৃতসর এবং জলন্ধর সংস্করণ দিয়ে শুরু করে। পরে, এটি লুধিয়ানা এবং ভাটিণ্ডায় উপস্থিতি বৃদ্ধি করে।

২০১০ সালে, দৈনিক ভাস্কর রাঁচি সংস্করণ চালু করে ঝাড়খণ্ডের বাজারে প্রবেশ করে, এরপরে জামশেদপুর এবং ধানবাদ সংস্করণ।

২০১৪ সালের জানুয়ারিতে, দৈনিক ভাস্কর পাটনায় একটি সফল প্রবর্তন নিয়ে বিহারে প্রবেশ করে, পরে ২০১৫ সালে মুজাফফরপুর, ভাগলপুর এবং গয়া সংস্করণ চালু হয়েছিল।

২০১৪ সালের এপ্রিলে, দৈনিক ভাস্কর গ্রুপ উত্তর প্রদেশে অনলাইন হিন্দি সংস্করণ চালু করে।

### দৈনিক ভাস্কর হিন্দি নিউজ অ্যাপস
জুন ২০১৭ সালে, দৈনিক ভাস্কর তার হিন্দি নিউজ অ্যাপ্লিকেশন চালু করেছিল

## সংস্করণ
দৈনিক ভাস্করের মধ্য প্রদেশে পাঁচটি সংস্করণ, উত্তর প্রদেশের একটি সংস্করণ, ছত্তিশগড়ের চারটি সংস্করণ, রাজস্থানে ১২ সংস্করণ, হরিয়ানায় তিনটি সংস্করণ, পাঞ্জাবের চারটি সংস্করণ, বিহারের চারটি সংস্করণ, ঝাড়খণ্ডের তিনটি সংস্করণ রয়েছে এবং চন্ডীগড়, হিমাচল প্রদেশ, উত্তরাখণ্ড, জম্মু ও কাশ্মীরের প্রতিটিতে একটি করে সংস্করণ রয়েছে।

## তথ্যসূত্র

ভা
ভা
ভা
ভা
ভা
ভা
ভা
ভা